ddrg/super_eurlex huggingface dataset:
(8)

Kuna Bulgaaria eeldab, et erimeede toob kaasa käibemaksukohustuste vähenemise ning seega halduskoormuse ja nõuete täitmise kulude vähenemise nii väikeettevõtjate kui ka maksuhaldurite jaoks ning et see ei mõjuta oluliselt käibemaksu kogutulu, tuleks Bulgaariale anda luba erimeetme kehtestamiseks.
(8)

Lepingu artikli 13 lõike 1 punktis d on sätestatud, et kaubanduskomitee ülesanne on anda hinnanguid ja teha otsuseid, nagu on ette nähtud käesolevas lepingus, kõikides küsimustes, mille on talle suunanud käesoleva lepingu kohaselt asutatud eriorganid.
NÕUKOGU OTSUS (EL) 2022/2242,

14. november 2022,

mis käsitleb Euroopa Arengufondi liikmete osamaksusid, täpsustades 2024. aasta ülemmäära, 2023. aasta osamaksu ja 2023. aasta osamaksu esimese osa suurust ning hinnangulist ja mittesiduvat prognoosi 2025. ja 2026. aasta osamaksu suuruse kohta

EUROOPA LIIDU NÕUKOGU,

võttes arvesse Euroopa Liidu toimimise lepingut,

võttes arvesse sisekokkulepet nõukogus kokku tulnud Euroopa Liidu liikmesriikide valitsuste esindajate vahel Euroopa Liidu abi rahastamise kohta mitmeaastase finantsraamistiku (2014–2020) alusel vastavalt AKV-ELi partnerluslepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse Euroopa Liidu toimimise lepingu neljandat osa, (1) eriti selle artikli 7 lõiget 2 koostoimes artikli 14 lõikega 3,

võttes arvesse nõukogu 26. novembri 2018. aasta määrust (EL) 2018/1877, (2) mis käsitleb 11. Euroopa Arengufondi suhtes kohaldatavat finantsmäärust ning millega tunnistatakse kehtetuks määrus (EL) 2015/323, eriti selle artikli 19 lõiget 2,

võttes arvesse Euroopa Komisjoni ettepanekut

ning arvestades järgmist:

ON VASTU VÕTNUD KÄESOLEVA OTSUSE:

Artikkel 1

Euroopa Arengufondi (edaspidi „EAF“) liikmete poolt 2024. aastal makstava aastase osamaksu ülemmäär on 1 600 000 000 eurot. See jagatakse nii, et komisjoni osa on 1 300 000 000 eurot ja Euroopa Investeerimispanga (edaspidi „EIP“) osa on 300 000 000 eurot.
(8)

Taani ei osalenud Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artiklite 1 ja 2 kohaselt määruste (EL) 2018/1861 ja (EL) 2018/1862 vastuvõtmisel ning need ei ole tema suhtes siduvad ega kohaldatavad. Võttes siiski arvesse, et määrused (EL) 2018/1861 ja (EL) 2018/1862 põhinevad Schengeni acquis’l, teatas Taani 26. aprillil 2019 kooskõlas nimetatud protokolli artikliga 4, et ta on otsustanud määrused (EL) 2018/1861 ja (EL) 2018/1862 oma siseriiklikusse õigusesse üle võtta. Seega on käesolev otsus rahvusvahelise õiguse kohaselt Taani suhtes siduv.
(4)

Vastavalt kaubandus- ja koostöölepingu 31. lisa A osa 2. jao artikli 7 lõikele 5 kehtestab maanteetranspordi erikomitee Ühendkuningriigi poolt IMI kasutamise tehnilised ja menetluslikud nõuded. Need nõuded on vajalikud selleks, et võimaldada ettevõtjatel ja pädevatel asutustel luua IMI-ga ühendus ning seega võimaldada ettevõtjatel esitada oma lähetusdeklaratsioone ja pädevatel asutustel osaleda põhjendustes 1 ja 2 kirjeldatud halduskoostöös. Liit on neid nõudeid rakendanud komisjoni rakendusmäärusega (EL) 2021/2179 (3).
NÕUKOGU OTSUS (EL) 2022/2193,

22. detsember 2021,

Euroopa Liidu ja Peruu Vabariigi vahelise lepingu (millega määratakse kindlaks Peruu Vabariigi osalemise raamistik Euroopa Liidu kriisiohjeoperatsioonides) allkirjastamise ja sõlmimise kohta

EUROOPA LIIDU NÕUKOGU,

võttes arvesse Euroopa Liidu lepingut, eriti selle artiklit 37 koostoimes Euroopa Liidu toimimise lepingu artikli 218 lõigetega 5 ja 6,

võttes arvesse liidu välisasjade ja julgeolekupoliitika kõrge esindaja ettepanekut

ning arvestades järgmist:

ON VASTU VÕTNUD KÄESOLEVA OTSUSE:

Artikkel 2

Nõukogu eesistujal on õigus määrata isik(ud), kes on volitatud lepingule alla kirjutama, et see liidu suhtes siduvaks muuta.
(7)

Selleks et kajastada kogemusi ja tehnika arengut on vaja muuta või täiendada nõudeid teatavate elementide või tunnusjoonte osas, mida on käsitletud ÜRO eeskirjades nr 0, 13, 24, 34, 43, 48, 67, 83, 90, 118, 125, 127, 129, 149, 151, 158, 159, 161, 162 ja 163 ning ÜRO ühisresolutsioonis nr 1.
(14)

Harmoneeritud standardid EN 301908–14 V13.1.1, EN 301908–15 V11.1.2 ja EN 301908–18 V13.1.1 on kustutatud rakendusotsuse (EL) 2020/167 I lisast, milles on loetletud viited harmoneeritud standarditele, mille puhul eeldatakse vastavust direktiivile 2014/53/EL. Kuigi viited kõnealustele standarditele on Euroopa Liidu Teataja L-seeriast kustutatud, on nende viidete jaoks ette nähtud üleminekuperiood lisatud rakendusotsuse (EL) 2020/167 III lisasse. Kõnealuses lisas on siiski loetletud viited harmoneeritud standarditele, mis kustutatakse Euroopa Liidu Teataja C-seeriast. Selguse ja õiguskindluse tagamiseks on vaja Euroopa Liidu Teataja L-seeriasse lisada sõnaselgelt kõnealustele harmoneeritud standarditele osutavate viidete kustutamise kuupäev.
(5)

Töödeldud toodet, mida töödeldi ühe või mitme biotsiidiga või millesse on teadlikult lisatud ühte või mitut biotsiidi, mis sisaldab ainult toimeaineid, mis 1. septembri 2016. aasta seisuga on artikli 89 lõikes 1 osutatud tööprogrammi raames asjaomase tooteliigi osas läbivaatamisel või mille kohta on esitatud taotlus asjaomase tooteliigi heakskiitmiseks hiljemalt selleks kuupäevaks, või sisaldab ainult selliste ainete ja toimeainete kombinatsiooni, mis on kantud kõnealuse määruse artikli 9 lõike 2 kohaselt koostatud nimekirja asjaomase tooteliigi ja kasutusviisi puhul või I lisasse, võib vastavalt määruse (EL) nr 528/2012 artikli 94 lõike 1 punktis a sätestatud üleminekumeetmele turule lasta kuni 180 päeva pärast otsust, millega ei anta heakskiitu ühele vastavaks kasutusviisiks ettenähtud toimeainetest, kui selline otsus on vastu võetud pärast 1. septembrit 2016.
(11)

Võttes arvesse, et algatuse eesmärgid näivad olevat suunatud mitme liidu väärtuse austamisele ja edendamisele ning näivad olevat suunatud eesmärkidele, mis vastavad liidu eesmärkidele, nagu on sätestatud ELi lepingu artiklis 3, ning kuna algatuse eesmärk ei näi olevat õigusaktide kehtestamine või muutmine üheski aluslepingutes määratletud konkreetses poliitikavaldkonnas, järeldatakse, et vähemalt selle kindlaks tegemisel, kas registreerimise ametlikud tingimused on täidetud, ei ole ilmne, et komisjon ei saa teha ettepanekut õigusakti kohta, millega kehtestatakse mälestuspäev aluslepingute eesmärkide saavutamise huvides ELi toimimise lepingu artikli 352 alusel. See säte võimaldab komisjonil esitada nõukogule ettepaneku meetmete kohta, mis on vajalikud mõne aluslepingutes sätestatud eesmärgi saavutamiseks, kui aluslepingutes ei ole sätestatud vajalikke volitusi.
(3)

ÜRO Julgeolekunõukogu resolutsioonis 2653 (2022), milles määratakse kindlaks, et olukord Haitis kujutab endast jätkuvalt ohtu rahvusvahelisele rahule ja julgeolekule, nõutakse, et ÜRO Julgeolekunõukogu resolutsiooni 2653 (2022) punkti 19 kohaselt moodustatud komitee („sanktsioonide komitee“) poolt loetellu kantud isikute suhtes kohaldatakse reisipiiranguid, et külmutatakse kõik sanktsioonide komitee poolt loetellu kantud isikute või üksuste rahalised vahendid ja majandusressursid ning et sanktsioonide komitee poolt loetellu kantud isikute või üksuste suhtes kohaldatakse relvaembargot.
(2)

Liikmesriikide poolt komisjonile esitatud teave näitab, et erandeid on taotletud seetõttu, et määruse (EÜ) nr 1338/2008 täielikuks järgimiseks tuleb riiklikke haldus- ja statistikasüsteeme oluliselt kohandada.
—

nõukogu peab viivitamata võtma vastu oma seisukoha 2022. aasta üldeelarve paranduseelarve projekti nr 5 kohta, et teha kiiresti kättesaadavaks piisavad assigneeringud, muu hulgas selleks, et a) tugevdada ühtse turu programmi toiduahela haru raames võetavaid erakorralisi meetmeid; b) kiirendada ja tugevdada liidu elanikkonnakaitse mehhanismi, et jätkata mitterahalise abi suunamist Ukrainasse ning rentida helikoptereid ja muid kerglennukeid, et suurendada liidu valmisolekut tulekahjude õhust kustutamiseks; ning c) suurendada suure inflatsiooni ja kiiresti tõusvate energiahindade tõttu rubriigi 7 halduskulusid ja pensione. Seepärast on põhjendatud erandi tegemine kaheksa nädala pikkusest ajavahemikust, millele on osutatud ELi lepingule, Euroopa Liidu toimimise lepingule ja Euroopa Aatomienergiaühenduse asutamislepingule lisatud protokolli nr 1 (riikide parlamentide rolli kohta Euroopa Liidus) artiklis 4,
(9)

Sellest tulenevalt on tõenäoline, et tooteliiki 8 kuuluvates biotsiidides propikonasooli kasutamise heakskiit aegub taotlejast sõltumatutel põhjustel enne, kui võetakse vastu otsus selle uuendamise kohta. Seega on asjakohane lükata heakskiidu aegumiskuupäeva edasi taotluse läbivaatamise täielikuks menetlemiseks piisava ajavahemiku võrra. Võttes arvesse aega, mida on vaja selle hindamiseks, kas vähemalt üks määruse (EL) nr 528/2012 artikli 5 lõike 2 esimeses lõigus sätestatud tingimustest on täidetud, ning selle otsustamiseks, kas uuendada tooteliiki 8 kuuluvates biotsiidides propikonasooli kasutamise heakskiitu, tuleks heakskiidu aegumiskuupäeva edasi lükata kuni 31. detsembrini 2023.
3.

Ilma et see piiraks võimalikke intellektuaalomandi õigusi, tagab EU-SOLARIS ERIC, et selle kasutajad teevad ERICu taristus tehtud teadusuuringute tulemused EU-SOLARIS ERICu kaudu üldsusele kättesaadavaks kooskõlas grantide andmist käsitlevate Euroopa ja riiklike tingimustega. See ei kehti teaduskeskuste teadus- ja arendustegevuse suhtes, kui on kasutatud oma taristut, mis ei kuulu ERICu alla.
(4)

Itaalia Vabariigi esitatud taotluse vastu võtmata jätmine seaks ohtu projekti majandusliku elujõulisuse. Vastavalt Itaalia taristuettevõtja esitatud teabele on praeguse projekti kogumaksumus 315,49 miljonit eurot; määruse (EL) nr 1303/2014 lisa punkti 4.2.1.5.2 alapunkti b alapunkti 1 nõuete täitmise tagamiseks tehtavate lisatööde maksumuseks on ette nähtud 165 miljonit eurot, sealhulgas 137 miljonit eurot tööde teostamiseks ning ülejäänu uuringuteks ja toetusteks. See suurendaks projekti investeerimiskulusid üle 50 %, nii et need ulatuksid 500 miljoni euroni. Vastavalt komisjoni rakendusmääruse (EL) 2020/424 (5) artikli 2 lõike 2 punkti b alapunktile i võeti Itaalia taristuettevõtja korraldatud ja komisjonile esitatud majandusliku elujõulisuse analüüsis arvesse kasutustulu, mida saadakse tänu kõnealuse punkti kohaldamata jätmisele, mis võimaldab projekti varem kasutusele võtta, ja selle pikaajalist majanduslikku elujõulisust riiklikus ja Euroopa raudteesüsteemis. Esitatud teabe põhjal ei oleks kõnealune raudteeliin TEN-T üldvõrgu osa ja täidaks peamiselt kohaliku transpordivõrgu funktsioone, ühendades Matera linna Itaalia peamise raudteevõrguga. Kui määruse (EL) nr 1303/2014 lisa punkti 4.2.1.5.2 alapunkti b alapunkti 1 kohaldamata jätmise taotlus rahuldatakse, peaks projekt tooma kogukonnale rohkem kasu, kui selleks ressursse kulutatakse. Samas eeldatakse, et kui taotlus tagasi lükatakse, siis projekt kulusid ületavat kasu ei too.
(2)

19 euroala liikmesriiki ja Horvaatia, mis võtab ühisrahana kasutusele euro alates 1. jaanuarist 2023, on EKP-le heakskiitmiseks esitanud oma taotlused 2023. aastal emiteeritavate müntide mahu kohta koos täiendavate selgitavate märkustega prognoosimise metoodika kohta. Mõned nendest liikmesriikidest on esitanud ka täiendava teabe käibemüntide kohta, kui see oli kättesaadav ja liikmesriik pidas seda oluliseks taotluse heakskiitmise põhjendamiseks.
(4)

VISi rakendamiseks valitud tehnilise lahenduse puhul tuleks arvestada, et olemasolevad ja tulevikus loodavad liidu piirihalduse süsteemid on vaja paremini integreerida ning et need süsteemid peavad olema koostalitlusvõimelised. Seda tehnilist lahendust peaks olema võimalik mastabeerida ja edasi arendada, et integreerida tulevikus vajaduse korral lisafunktsioone, mis võimaldavad hallata suuremal arvul toiminguid ja säilitada suuremaid andmemahte. Seetõttu tuleks tehniline lahendus, mis hõlbustab koguda teatavat teavet ja statistikat, töötada välja lähtuvalt tehnilisest lahendusest, millele on osutatud Euroopa Parlamendi ja nõukogu määruse (EL) 2017/2226 (2) artikli 72 lõikes 8 ning Euroopa Parlamendi ja nõukogu määruse (EL) 2018/1240 (3) artikli 92 lõikes 8, ning seda vajadust mööda kohandada.
(7)

Käesoleva abimeetme eesmärk on suurendada Bosnia ja Hertsegoviina relvajõudude suutlikkust, panustada tasakaalustatud viisil Bosnia ja Hertsegoviina omaluse tugevdamisse Bosnia ja Hertsegoviina relvajõudude protsessides ning suurendada võimet sõjaliseks koostegutsemiseks liiduga, et suurendada Bosnia ja Hertsegoviina relvajõudude osalemist tulevastel ühise julgeoleku- ja kaitsepoliitika (edaspidi „ÜJKP“) raames läbiviidavatel missioonidel ja operatsioonidel, ilma et see mõjutaks ühtki võimalikku muud, Põhja-Atlandi Lepingu Organisatsiooni (NATO) või rahvusvaheliste partnerite rahastatavat toetust.
(2)

Liibanoni riiklik julgeolek ja stabiilsus on liidu ja rahvusvahelise üldsuse jaoks keskse tähtsusega. On tehtud märkimisväärseid jõupingutusi, et toetada Liibanoni ja eelkõige Liibanoni relvajõude (LAF) selle küsimuse lahendamisel.
(2)

Mauritaanial on oluline roll võtmetähtsusega piirkondlikes, Euroopa ja rahvusvahelistes algatustes, mille eesmärk on tugevdada rahu ja arengut Sahelis, sealhulgas Sahelit käsitlevas Euroopa Liidu integreeritud strateegias, Saheli koalitsioonis ning Saheli piirkonna julgeoleku- ja stabiilsuspartnerluses, samuti Saheli alliansis. Mauritaania on üks suurimaid Aafrika panustajaid ÜRO mitmemõõtmelisse integreeritud stabiliseerimismissiooni Kesk-Aafrika Vabariigis. Rahvusvaheline üldsus, sealhulgas liit, on hiljuti teinud märkimisväärseid jõupingutusi, et toetada Mauritaaniat tema terrorismivastases võitluses. Liit on pühendunud tihedatele suhetele, et toetada Mauritaaniat tema terrorismivastases võitluses.
(2)

Praegune kriis Põhja-Mosambiigis Cabo Delgado provintsis on mitmemõõtmeline ning on tõsine oht, et see kandub üle riigi teistesse provintsidesse ja naaberriikidesse. Mosambiigi valitsus ning Aafrika Liidu rahu- ja julgeolekunõukogu on pidanud Rwanda kaitsejõudude siirmist tervitatavaks, kuna see aitab kaasa rahu, julgeoleku ja stabiilsuse taastamisele Cabo Delgados.
(11)

EKP sisevaidluste lahendamise raamistiku kohaselt võivad EKP töötajad mis tahes ajal ning mis tahes kanali kaudu võtta ühendust vahendajaga, et paluda abi tööga seotud vaidluse lahendamiseks või vältimiseks. Asjaomase raamistiku kohaselt on suhtlus vahendaga konfidentsiaalne. Vahendamise käigus vahetatavat mis tahes teavet käsitletakse usalduslikuna ning mõlemad vahenduse osapooled võivad asjaomast teavet kasutada ainult vahendusmenetluse otstarbel, ilma et see mõjutaks võimalikku kohtumenetlust. Erandina võib vahendaja teavet avaldada, kui see on vajalik selleks, et vältida otsest, tõsist ohtu isiku füüsilisele või vaimsele tervisele.
(30)

Sellega seoses leiab komisjon, et Prantsusmaal on õigus asuda seisukohale, et kõnealuses olukorras on tegemist tõsise keskkonnaprobleemiga, mis nõuab kasvuhoonegaaside heitkoguste kiiret vähendamist, ning et Prantsusmaa ametiasutuste kavandatud meede võib olla määruse artikli 20 lõike 1 alusel põhjendatud, kui see on mittediskrimineeriv, ei moonuta lennuettevõtjate vahelist konkurentsi ega ole piiravam, kui probleemide lahendamiseks vajalik, ning see kehtib piiratud ajavahemikul, mis ei ületa kolme aastat, mille järel vaadatakse see üle.
Artikkel 5

Järelevalve, kontroll ja hindamine

3. Kõrge esindaja korraldab kuus kuud pärast varustuse esimest tarnet abimeetme hindamise struktureeritud esimese hinnangu vormis. See võib hõlmata abimeetme raames tarnitud varustuse ja varude ning osutatud teenuste kohapealset kontrolli või muid sõltumatult antud teabe vorme. Lõpphindamine korraldatakse pärast seda, kui varustuse ja varude tarnimine ning teenuste osutamine abimeetme raames on lõpetatud, et anda hinnang selle kohta, kas abimeede on aidanud kaasa seatud eesmärkide saavutamisele.
(2)

Lammaste ja kitsede rõuged on komisjoni rakendusmääruses (EL) 2018/1882 (2) määratletud A-kategooria taudina. Peale selle on komisjoni delegeeritud määrusega 2020/687 (3) täiendatud tauditõrje eeskirju, mida kohaldatakse selliste loetellu kantud taudide suhtes, millele on osutatud määruse (EL) 2016/429 artikli 9 lõike 1 punktides a, b ja c, ning mis on rakendusmääruses (EL) 2018/1882 määratletud A-, B- ja C-kategooria taudidena. Eelkõige on delegeeritud määruse (EL) 2020/687 artiklites 21 ja 22 sätestatud piirangutsooni kehtestamine A-kategooria taudi, sealhulgas lammaste ja kitsede rõugete puhangu korral, ning teatavad piirangutsoonis kohaldatavad tauditõrjemeetmed. Lisaks on kõnealuse delegeeritud määruse artikli 21 lõikes 1 sätestatud, et piirangutsoon peab koosnema kaitsetsoonist, järelevalvetsoonist ning vajaduse korral täiendavatest piirangutsoonidest kaitse- ja järelevalvetsoonide ümber või vahetus naabruses.
(9)

Liidu piiravate meetmete rikkumine tuleks määratleda kuriteoliigina, et tagada liidu piiravate meetmete poliitika tulemuslik rakendamine. Enamik liikmesriike on liidu piiravate meetmete rikkumise juba kuriteoks liigitanud. Mõni liikmesriik, kes on liigitanud piiravate meetmete rikkumise kuriteoks, kasutab laia määratlust, nagu „ÜRO ja ELi sanktsioonide rikkumine“ ja „ELi õigusnormide rikkumine“, teistel on üksikasjalikumad sätted, näiteks on koostatud keelatud tegevuste loetelu. Kriteeriumid, mille alusel tegevus liigitub kriminaalõiguse kohaldamisalasse, on liikmesriigiti erinevad, kuid tavaliselt on need seotud õigusrikkumise raskusastmega (raske rikkumine) või on määratletud kvalitatiivselt (tahtlus, raske hooletus) või kvantitatiivselt (kahju).
(4)

Arvestades erakorralist ja enneolematut olukorda, millest on tingitud vajadus leping allkirjastada, seda ajutiselt kohaldada ja see sõlmida, ning kooskõlas aluslepingutega, on asjakohane, et liit teostab ajutiselt talle aluslepingutega selles valdkonnas antud jagatud pädevust. Käesoleva otsuse mõju pädevuse jaotusele liidu ja liikmesriikide vahel peaks olema ajaliselt rangelt piiratud. Pädevust, mida liit teostab käesoleva otsuse ja lepingu alusel, tuleks seetõttu kasutada ainult lepingu kohaldamise ajal. Seega peaks liit lõpetama jagatud pädevuse teostamise kohe, kui lepingu kohaldamine lõppeb. Ilma et see piiraks muude liidu meetmete kohaldamist ja tingimusel, et neid liidu meetmeid järgitakse, teostavad Euroopa Liidu toimimise lepingu (ELi toimimise leping) artikli 2 lõike 2 kohaselt seda pädevust seejärel taas liikmesriigid. Lisaks tuletatakse meelde, et vastavalt Euroopa Liidu lepingule ja ELi toimimise lepingule lisatud protokollile nr 25 (jagatud pädevuse teostamise kohta) hõlmab liidu pädevuse teostamise ulatus käesolevas otsuses üksnes neid elemente, mida käesolev otsus ja leping reguleerivad, ega laiene kogu valdkonnale. Liidu pädevuse teostamine käesoleva otsuse alusel ei piira liidu ja liikmesriikide vastavat pädevust kõnealuses valdkonnas käimasolevatel või tulevastel läbirääkimistel või rahvusvaheliste lepingute allkirjastamisel või sõlmimisel muude kolmandate riikidega.
(7)

1980. aasta Haagi konventsioonis on sätestatud, et see kehtib ühineva riigi ja selliste lepinguosaliste riikide vahel, kes on tema ühinemise deklaratsiooniga heaks kiitnud.
(1)

Nõukogu määras oma 16. aprilli 2021. aasta järeldustes kindlaks Sahelit käsitleva Euroopa Liidu integreeritud strateegia. Nõukogu väljendas eelkõige muret selle pärast, et ebakindluse järkjärguline suurenemine ja selle mõju, mille tõttu kannatab esmajoones tsiviilelanikkond, on halvendanud seda mitmest kriisist mõjutatud olukorda, millel on piirkonnas ennenägematud humanitaartagajärjed, sealhulgas riigisiseste põgenike, pagulaste ja sundümberasustatud inimeste arvu suurenemine, samuti kuritarvituste ning kogukondadevaheliste ja -siseste pingete suurenemine, praeguste toidu- ja toitumisalase kindlustamatusega seotud kriiside sagenemine, tervisega seotud vajaduste suurenemine ning raskused riiklike teenuste pakkumisel kriisipiirkondades, ja tunnistas, et ebastabiilsus põhjustab ebaseaduslikku rännet. Nõukogu rõhutas samuti, et liit aitab jätkuvalt kaasa suutlikkuse suurendamisele kaitse- ja julgeolekuvaldkonnas, mobiliseerides ühise välis- ja julgeolekupoliitika (ÜJKP) missioone. Nõukogu toonitas, et inimõiguste, sealhulgas soolise võrdõiguslikkuse austamine ja edendamine ning üksikisiku kaitsmine tema puutumatuse igasuguse kahjustamise eest jäävad liidu tegevuse keskmesse kõigis tema tegevusvaldkondades Saheli piirkonnas.
(4)

Arvestades erakorralist ja enneolematut olukorda, millest on tingitud vajadus leping allkirjastada, seda ajutiselt kohaldada ja see sõlmida, ning kooskõlas aluslepingutega, on asjakohane, et liit teostab ajutiselt talle aluslepingutega selles valdkonnas antud jagatud pädevust. Käesoleva otsuse mõju pädevuse jaotusele liidu ja liikmesriikide vahel peaks olema ajaliselt rangelt piiratud. Pädevust, mida liit teostab käesoleva otsuse lepingu alusel, tuleks seetõttu kasutada ainult lepingu kohaldamise ajal. Seega peaks liit lõpetama jagatud pädevuse teostamise kohe, kui lepingu kohaldamine lõppeb. Ilma et see piiraks muude liidu meetmete kohaldamist ja tingimusel, et neid liidu meetmeid järgitakse, teostavad Euroopa Liidu toimimise lepingu (ELi toimimise leping) artikli 2 lõike 2 kohaselt seda pädevust seejärel taas liikmesriigid. Lisaks tuletatakse meelde, et vastavalt Euroopa Liidu lepingule ja ELi toimimise lepingule lisatud protokollile nr 25 (jagatud pädevuse teostamise kohta) hõlmab liidu pädevuse teostamise ulatus käesolevas otsuses üksnes neid elemente, mida käesolev otsus ja leping reguleerivad, ega laiene kogu valdkonnale. Liidu pädevuse teostamine käesoleva otsuse alusel ei piira liidu ja liikmesriikide vastavat pädevust kõnealuses valdkonnas käimasolevatel või tulevastel läbirääkimistel või rahvusvaheliste lepingute allkirjastamisel või sõlmimisel muude kolmandate riikidega.
(11)

Malta kavandatud ohutusega seotud kohalikud tulemuseesmärgid ohutusjuhtimise tulemuslikkuse alal on ohutuse juhtimise eesmärkide kaupa ja täitmise ulatuse järgi esitatuna järgmised: Malta Ohutusjuhtimise tulemuslikkuse eesmärgid, väljendatuna rakendamise tasemena, mis ulatuvad EASA A-tasemest D-tasemeni Asjaomane aeronavigatsiooniteenuse osutaja Ohutuse juhtimise eesmärk 2022 2023 2024 Kogu ELi hõlmavad eesmärgid (2024) MATS Ohutuspoliitika ja -eesmärgid C C D C Ohutusriskide juhtimine C C D D Ohutuse tagamine C C D C Ohutuse edendamine C C D C Ohutusele keskenduv töökultuur C C C C
(3)

Osutatud eksperdirühmas on komisjon teinud tihedat koostööd liikmesriikidega, et töötada välja meetmed ja poliitika, mis võiksid aidata liikmesriikidel saavutada kestliku arengu eesmärke, eelkõige kestliku arengu eesmärki nr 3, mille kohaselt tuleb tagada kõikidele vanuserühmadele tervislik elu ja heaolu. See töö on kooskõlas komisjoni teatisega „Euroopa jätkusuutliku tuleviku järgmised sammud – Euroopa tegevus jätkusuutlikkuse tagamiseks“ (1). Rahvatervisega seotud meetmete puhul lähtutakse jätkuvalt kestliku arengu eesmärkidest.
(11)

Rootsi kavandatud ohutusega seotud kohalikud tulemuseesmärgid peamise aeronavigatsiooniteenuse osutaja LFV ohutusjuhtimise tulemuslikkuse alal on ohutuse juhtimise eesmärkide kaupa ja täitmise ulatuse järgi esitatuna järgmised: Rootsi Ohutusjuhtimise tulemuslikkuse eesmärgid, väljendatuna täitmise ulatuse järgi, mis ulatuvad Euroopa Liidu Lennundusohutusameti A-tasemest D-tasemeni Asjaomane aeronavigatsiooniteenuse osutaja Ohutuse juhtimise eesmärk 2022 2023 2024 Kogu ELi hõlmavad eesmärgid (2024) LFV Ohutuspoliitika ja -eesmärgid C C C C Ohutusriskide juhtimine D D D D Ohutuse tagamine C C C C Ohutuse edendamine C C C C Ohutusele keskenduv töökultuur C C C C
(11)

Rumeenia kavandatud ohutusega seotud kohalikud tulemuseesmärgid ohutusjuhtimise tulemuslikkuse alal on ohutuse juhtimise eesmärkide kaupa ja täitmise ulatuse järgi esitatuna järgmised: Rumeenia Ohutusjuhtimise tulemuslikkuse eesmärgid, väljendatuna täitmise ulatuse järgi, mis ulatuvad Euroopa Liidu Lennundusohutusameti A-tasemest D-tasemeni Asjaomane aeronavigatsiooniteenuse osutaja Ohutuse juhtimise eesmärk 2022 2023 2024 Kogu ELi hõlmavad eesmärgid (2024) ROMATSA Ohutuspoliitika ja -eesmärgid C C C C Ohutusriskide juhtimine C C D D Ohutuse tagamine C C C C Ohutuse edendamine C C C C Ohutusele keskenduv töökultuur C C C C